Honlapra:

**Tudnivalók a regisztrációhoz**

**A regisztráció történhet:**

- egyénileg a Regisztráció menüpontban található online regisztrációs felület kitöltésével és a regisztráció elküldésével. Sikeres online regisztráció esetén a rendszer a jelentkezésről automatikus visszaigazolást küld a megadott e-mail címre.

- csoportosan a Csoportos regisztráció menüpontban letölthető excel táblázat beküldésével a vandorgyules@oee.hu címre. Az excel fájl elküldése mellett a kitöltött táblázatot ki kell nyomtatni, és a költségviselő aláírásával beszkennelve vagy postai úton a 1021 Budapest Budakeszi út 91. címre szintén be kell küldeni. A jelentkezés beérkezéséről visszaigazolást küldünk a feltüntetett kapcsolattartó részére.

Vándorgyűlés regisztráció 2022. 05. 30-ig, vagy a 700 fős létszámkeret beteltéig lehetséges.”

Kérjük az adatlapok pontos és hiánytalan kitöltését!

**Vándorgyűlés részvételi kategóriák és díjak**

A szállástól függően három részvételi díj kategóriára lehet jelentkezni:

Vándorgyűlés részvételi szándékom

- 1. kategória: Szállással a teljes két napos program

- 2. kategória: Szállás nélkül a teljes két napos program (a jelentkező maga oldja meg a szállását)

- 3. kategória: csak szállás reggelivel és július 1-én ebéd (buszsofőrök részére)

**A részvételi díj tartalmazza:**

- ünnepi-, terepi- és kulturális programok költségei (1., 2., kategória)

- szállás (reggelivel) 1 éjszakára: augusztus 26. (csak 1. és 3. kategória)

- étkezés június 30. vacsora, július 1. ebéd (1., 2., 3. kategória.)

**A részvételi díj nem tartalmazza:**

- a rendezvény helyszínére való oda- és visszautazás költségeit

- az utazási biztosítás költségét

- az étkezéseknél a röviditalt

- 2. kategóriában a szállást és reggelit

A részvételi díjak az ÁFA-t (27%) tartalmazzák. A részvételi díjról az OEE számlát állít ki a megadott számlázási adatok alapján.

Vándorgyűlés részvételi díj:

|  |  |
| --- | --- |
| Vándorgyűlés részvételi kategória | Részvételi díj (bruttó)(Csak vándorgyűlés) |
| 1. kategória, szállással | **55.000 Ft/fő** |
| 2. kategória, szállás nélkül | **45.000 Ft/fő** |
| 3. kategória, sofőr szállással | **25.000 Ft/fő** |

Az Év Erdésze Verseny 2022. évi döntőjének versenyzői részére a **Vándorgyűlés részvételi díjából 25%-os** kedvezményt biztosítunk.

**A részvételi díj befizetése**

A részvételi díj befizetése a rendezvényen való részvétel feltétele.

A résztvevők a rendezvény előtt küldött számla alapján átutalással fizethetik meg a részvételi díjat. Az átutalás az Országos Erdészeti Egyesület K&H Banknál vezetett **10200830-32310126-00000000** számú számlájára történik. A közlemény rovatban fel kell tüntetni: „152. Vándorgyűlés” és a fizetés alapjául szolgáló számla számát. Pl. „152 Vándorgyűlés 2022/00001/Ft”

**Szállás**

* [A Magyar Agrár- és Élettudományi Egyetem „A” épületjelzésű Gödöllői Kollégiumában](https://kollegium.szie.hu/szobak) (2100 Gödöllő, Páter K. u. 1.)

Reggeli a terepi programok beosztása szerinti 200 fős csoportokban a kollégium éttermében lesz felszolgálva.

* [MATER SALVATORIS Lelkigyakorlatos Ház és Konferenciaközpont](http://www.matersalvatoris.hu/2/)

(2100 Gödöllő-Máriabesnyő, Kapucinusok tere 3.)

Az elhelyezés mindkét szálláshelyen 2 ágyas szobákban történik.

A szállás árak a reggelit tartalmazzák.

A 152. Vándorgyűlésen 600 fő részére tudnak szállást biztosítani a szervezők. A szállások feltöltése a jelentkezés sorrendjében történik.

A különböző szállások korlátozott számban állnak rendelkezésre. A szállások beosztását a csoportos utazás szempontjait figyelembe véve a szervezők végzik.

A szállás beosztásról, a szállás megközelítési lehetőségeiről a rendezvény előtt a szervezők visszajelzést küldenek.

A szállások elfoglalása 2022. június 30-án csütörtökön, a helyszíni regisztrációt követően lehetséges. A szállások elhagyása 2022. július 1-én pénteken, reggeli után történik.

A rendezvény központi helyszíne Gödöllő. A máriabesnyői szállásról június 30-án csütörtökön, buszok viszik Gödöllőre a résztvevőket. Július 1-én pénteken, reggeli után mindenki saját gépkocsijával érkezik Gödöllőre, ahonnan buszok viszik a résztvevőket a terepi programokra.

**Terepi programok**

A Pilisi Parkerdő Zrt. Pest és Komárom-Esztergom Megyébe invitálja Önöket, ahol elsősorban a Visegrádi-hegység, a Pilis, a Budai-hegység, a Pesti-síkság, a Gödöllői-dombság, és Ráckeve térségében mutatják be a szakmai látnivalókat, a kulturális és természeti értékeket.

A terepi programok (1-től 8-ig) maximum 90 fő résztvevőt fogadnak, a 9-es program viszont csak 30 főt.

A terepi programok közül legkorábban 1-es, 2-os, 5-ös, 8-as, 9-es 7 óra 00 perckor, míg a többi, a 3-as, 4-es, 6-os és 7-es programok 7 óra 30 perckor indulnak Gödöllőről a közgyűlés helyszínéről.

A terepi programok beosztását a regisztráció során fontossági sorrendben megjelöltek alapján a szervezők végzik. Az egyes programokat jelentkezési sorrendben töltik fel. Ha egy program betelt, a jelentkezőt a második, illetve ennek betelése esetén, a harmadik helyen megjelölt programra osztják be.

A terepi programok beosztásáról a rendezvény előtt a szervezők visszajelzést küldenek.

**Lemondási feltételek**

A regisztrációt követően a rendezvényen való részvétel a következő feltételekkel mondható le:

* 2022. június 9 -ig (a számla kiállításáig) a részvétel lemondása díjmentes. A szervezőket a vandorgyules@oee.hu címen írásban kell értesíteni.
* 2022. június 10-től 2022. június 19-ig történő lemondás esetén a részvételi díj 50%-ának megfizetése mellett lehet lemondani a jelentkezést. A szervezőket a vandorgyules@oee.hu címen írásban kell értesíteni. Már befizetett díj esetén a szervezők a díj 50%-át visszafizetik, egyéb esetben a díj 50%-ának megfelelő értékű számlát állítanak ki.
* A 2022. június 20-tól kezdődően beérkező lemondások esetében a befizetett részvételi díj visszafizetésére nincs lehetőség.
* A jelentkező 2022. június 20-ig jogosult helyettes résztvevő állítására. A helyettes résztvevő adatait – a regisztrációs felületen kért adatoknak megfelelően – közölnie kell a szervezőkkel a vandorgyules@oee.hu címen. Ha a helyettesítő személy adatai 2022. június 20. után érkeznek be, a szervezők az eredeti részvételi díj 15%-át felszámítják az eredeti jelentkezőnek.

A fenti szabályok az egyéni és a csoportos jelentkezőkre egyaránt vonatkoznak.